Izglītojoša lekcija jauniešiem

Sadarbībā ar SIA ‘’Preiļu Slimnīcu’’, konkrēti, Elitu Jermolajevu, Preiļu novada domes Attīstības daļas vadītāju, SIA "Preiļu slimnīca" projektu vadītāju, 13. novembrī Jāņa Eglīša Preiļu Valsts ģimnāzijas parlamenta dalībniekiem bija dota iespēja piedalīties četru stundu garā, aktīvā lekcijā “Līderis”. Kopā ar koučiem- lekcijas vadītājiem Vinetu un Daini- parlamenta dalībnieki apzinājās sevī esošas un attīstāmās līdera rakstura iezīmes, praktiski strādāja komandā un iepazinās ar futurologu redzējumu par nākotnes profesijām. Skolēniem bija arī jāizveido savus “To do list”, kur uz uzzīmēta savas plaukstas silueta bija jāuzraksta apņemšanās, ko veiks katru dienu , lai kļūtu par labu līderi. Lai veicas attīstīt savas līdera spējas! Paldies SIA ‘’Preiļu Slimnīca’’ par šo interesanto un izzinošo lekciju!

Elīna Gedrioca – Juraga,

Ģimnāzistu parlamenta prezidente